# Aki Rahimovski

| Aki Rahimovski |
| --- |
|  |
| Lični podaci |
| Ime po rođenju | Aleksandar Rahimovski |
| Drugo ime | Aki |
| Datum rođenja | 5. lipnja 1955. Niš, Srbija |
| Datum smrti | 22. siječnja 2022. Novo Mesto, Slovenija |
| Zanimanje | Pjevač glazbenik |
| Muzički rad |
| Period aktivnosti | 1970.-22.01.2022. |
| Žanr | Rock Disco Pop-folk Soft rock Reggae Novi val |
| Ostalo |
| Nagrade | Dobitnik diskografske nagrade Porin |
| Službene stranice | Parni valjak
Discogs |

**Aki Rahimovski** (Niš, 5. lipnja 1955. - Novo Mesto, 22. siječnja 2022.) bio je makedonsko-hrvatski pjevač, najpoznatiji po angažmanu u zagrebačkom sastavu Parnom valjku.

## Biografija

Aleksandar "Aki" Rahimovski - rođen je 5. lipnja 1955. godine u Nišu, ali se ubrzo s obitelji preselio u Skoplje. Kako mu je otac bio glazbeni profesor, sa sedam godina je krenuo u glazbenu školu, odsjek klavir i pjevanje.

### Glazbena karijera

Kao tinejdžer bio je član nekoliko sastava od kojih su neki Grupa Vakuum, Krvna braća i Grupa Torr, sa kojom je nastupio na festivalu u Zagrebu 1975. godine.

#### Parni valjak

1975. godine upoznaje gitaristu i skladatelja Huseina Hasanefendića - Husa i Juricu Pađena. Te iste 1975. godine u suradnji sa menadžerom Vladimirom Mihaljekom Mihom osnivaju prvu postavu Parnog Valjka kao nekakva zagrebačka varijanta Bijelog Dugmeta. Prvu postavu Parnog Valjka činili su: Aki Rahimovski (Vokal, klavir), Husein Hasanefendić Hus (Solo gitara, akustična gitara, vokal), Srećko Antonioli (bubnjevi), Zlatko Miksić - Fuma (bas gitara) i Jurica Pađen (solo gitara, akustična gitara). U 30-godišnjoj karijeri Parni valjak je objavio 16 studijskih albuma, 14 singlova, 5 uživo albuma, 4 kompilacije, te 2 koncertna DVD-a. Svoj prvi studijski album objavili su 1976. godine pod nazivom *Dođite na show!*, kojeg je objavila beogradska diskografska kuća PGP-RTB. Godinu dana kasnije zagrebački Jugoton plasira i njihov drugi album pod nazivom *Glavom kroz zid*. Treći studijski album *Gradske priče* objavljuju 1979. godine, a taj album je doživio i svjetsku distribuciju pod nazivom *City Kids*. Četvrti album *Vruće igre* izlazi 1980. godine, a kao i predhodni snimljen je u studio CSB u Milanu, a na njemu su otkrili najomiljenije teme članova utemeljitelja, pjevača Akija i autora Huseina Hasanefendića Husa. 1981. godine izlazi šesti studijski album *Vrijeme je na našoj strani*. *Glavnom ulicom*, kao sedmi studijski album, objavljen je 1983. godine, a godinu dana kasnije i osmi pod nazivom *Uhvati ritam*. Svi albumi doživljavaju zlatne i planitaste tiraže, a ukupni tiraži već su brojali nekoliko milijuna. Deveti studijski album objavljuju 1985. godine po nazivom *Pokreni se!*, a deseti studijski album izlazi 1987. godine pod nazivom *Anđeli se dosađuju?* na kojem se našao legendarni mega hit "Jesen u meni".

Posljednja se postava sastava počinje okupljati 1988. godine kada prilikom snimanja jedanaestog studijskog albuma *Sjaj u očima* sekciju Valjka nadopunjuju basist Zoran Preksavec - Preksi i bubnjar Dražen Scholz, a 1989. godine Valjku se pridružuje i klavijaturista Berislav Blazević - Bero. 1990. godine nova postava snima album *Lovci snova*, a 1991. godine povodom 15 godina rada sastav na tržište obajvljuje uživo album *Svih 15 godina* na kojem se našlo 29 uživo pjesama, a iste godine objavljena je i konpilacija *Pusti nek traje*. 1992. godine u sastav dolazi i ponajbolji hrvatski gitarista Marijan Brkić - Brk, koji, kao i Dražen Scholz i Berislav Blažević - Bero ostaje do samog raspada sastava. 1993. godine Parni valjak snima i trinaesti studijski album pod nazivom *Buđenje*, koji dobiva čak 6 Porina, a 1995. izdaju jedan od najprodavanijih hrvatskih albuma svih vremena, te definitivno najprodavaniji uživo album, *Bez struje: Live in ZeKaeM*. 1997. *Samo snovi teku uzvodno*. *Zastave*, petnaesti studijski album, objavljuju 2000. godine , a četiri godine kasnije, trenutno posljednji album, *Pretežno sunčano?*.

#### Solo karijera

2005. godine, na 30 godišnjicu osnivanja sastava, Hus odlučuje prestati sa koncertnim aktivnostima, dok ostatak sastava, pod vodstvom Akija Rahimovskog nastavlja sa radom, te 2007. godine snimaju album *U vremenu izgubljenih*. Iste godine nastupili su i u Australiji gdje su održali 5 koncerata.
Početkom 2008. godine se rastaje sa pratećim bendom, te kreće na turneju po Srbiji sa klavijaturistom Emilom Saksom.

#### Ponovno okupljanje Parnog valjka

U jesen 2009. godine Valjak objavljuje veliki povratak u sastavu: Aki, Hus, Brk, Prexi, Bero te novi bubnjar - Dalibor Marinković - Dado; i to u sklopu "Karlovačko live" turneje. Turneja je obuhvaćala 10 gradova, sve je počelo u Dubrovniku, a završilo u Čakovcu. Aki i Valjak tokom te turneje dokazuju da su još uvijek u samom vrhu hrvatske glazbe, te pune sve gradove, a u Arena Zagreb i Varaždinskoj areni ruše rekord posjećenosti.
Posjećuju u veće gradove Slovenije te Bosne i Hercegovine, dok u listopadu 2010. godine čak dva puta rasprodaju Beogradsku arenu (5. najveću dvoranu u Europi), te najavljuju koncerte po ostatku Srbije.

## Diskografija

### Parni valjak

#### Studijski albumi

* *Dođite na show!*, PGP RTB, 1976.
* *Glavom kroz zid*, Jugoton, 1977.
* *Gradske priče*, CBS/Suzy, 1979.
* *City Kids*, CBS, 1979.
* *Vruće igre*, CBS/Suzy, 1980.
* *Vrijeme je na našoj strani*, Suzy, 1981.
* *Glavnom ulicom*, Suzy, 1983.
* *Uhvati ritam*, Jugoton, 1984.
* *Pokreni se!*, Jugoton, 1985.
* *Anđeli se dosađuju?*, Jugoton, 1987.
* *Sjaj u očima*, Jugoton, 1988.
* *Lovci snova*, Jugoton, 1990.
* *Buđenje*, Esnaf/Croatia Records, 1994.
* *Samo snovi teku uzvodno*, Croatia Records, 1997.
* *Zastave*, Croatia Records, Košava, 2000.
* *Pretežno sunčano?*, Croatia Records/Master Music, 2004.

#### Uživo albumi

* *Koncert - Live '82*, Suzy, 1982.
* *E=mc²*, Jugoton, 1986.
* *Svih 15 godina*, Croatia Records, 1991.
* *Bez struje: Live in ZeKaeM*, Croatia Records, 1995.
* *Kao nekada: Live at S.C.*, Croatia Records/Master Music, 2001.

#### Kompilacije

* *Parni valjak*, Suzy, 1985.
* *Pusti nek' traje*, Croatia Records, 1991.
* *Koncentrat 1977.-1983.*, Hit Records/Suzy, 2005.
* *Koncentrat 1984.-2005.*, Croatia Records, 2005.
* *The Ultimate Collection, Croatia Records, 2009.*

#### DVD

* *25 godina*, Croatia Records/Hrvatski telekom, 2002.
* *Bez struje: Live in ZeKaeM*, Croatia Records, 2005.

#### Ostala izdanja

* *Koncert, VHS, Jugoton, 1988.*
* *Red Tab*, poklon kaseta, Jugoton, 1990.
* *25 godina*, mini-kompilacija, Croatia Records, 2000.

#### Singlovi

* "Parni valjak" / "Šizofrenik", Alta/PGP RTB, 1976.
* "Tako prođe tko ne pazi kad ga Parni valjak zgazi" / "Dok si mlad", PGP RTB, 1976.
* "Ljubavni jadi jednog Parnog valjka" / "Teško je biti sam", PGP RTB, 1976.
* "Prevela me mala" / "O šumama, rijekama i pticama", PGP RTB, 1976.
* "Oću da se ženim" / "Ljeto", Jugoton, 1977.
* "Lutka za bal" / "Crni dani", Jugoton, 1977.
* "Od motela do motela" / "Predstavi je kraj", CBS/Suzy, 1978.
* "Stranica dnevnika" / "Ulične tuče", Jugoton, 1979.
* "Ugasi me" / "Ugasi me" (instrumental), Jugoton, 1985.
* "Kekec je slobodan, red je na nas", Croatia Records, 1991.
* "Kaži ja!" / "Sai Baba blues" / "Kaži ja!" (Nu Zagreb Pepsi), Croatia Records, 1997.
* "Mir na jastuku", Croatia Records, 2000.
* "Srcekrad", Croatia Records, 2000.
* "Ugasi me" (uživo), Croatia Records, 2001.
* "Tko nam brani" / "Dok si pored mene", 2002.
* "Nakon svih godina", Croatia Records, 2009.
* "To sam stvarno ja", Croatia Records, 2009.
* "Stvarno nestvarno", 2010.

### Solo karijera

#### Studijski albumi

* *U vremenu izgubljenih*, Croatia Records, 2007.

## Vanjske veze

* Službene stranice Parnog valjka
* Aki Rahimovski na Discogs
* Službeni Web shop Parnog valjka
* Parni valjak web page by Davor Pleše Arhivirano 2010-09-19 na Wayback Machine-u